**SPRÁVA O ZÁKAZKE**

vypracovaná v súlade s § 24 ods. 2 a 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

**1. Identifikácia verejného obstarávateľa:**

Ministerstvo zahraničných vecí a európskych záležitostí Slovenskej republiky

Hlboká cesta 2

833 36 Bratislava 37

**Názov zákazky:**

Organizácia konferencií OBSE v hoteloch v Bratislave v roku 2019

Predpokladaná hodnota zákazky: 774 167,66 eur bez DPH

Časť č. 1: 313 043,6 eur bez DPH

Časť č. 2: 461 124,06 eur bez DPH

**Predmet zákazky**

Predmetom zákazky je organizácia konferencií v hoteloch v Bratislave pre potreby slovenského predsedníctva v OBSE počas roku 2019, ktorá zahŕňa zabezpečenie priestorov, konferenčnej a tlmočníckej techniky a cateringu. Predpokladaný počet účastníkov konferencií je od 230 do 400, maximálne však 400 účastníkov. Predbežný kalendár konferencií bude stanovený v druhom polroku 2018. Všetky konferencie sa uskutočnia v rozmedzí od januára do decembra 2019. Jednotlivé hotely sa musia nachádzať v maximálnej vzdialenosti do 3 km od sídla verejného obstarávateľa (Hlboká cesta č. 2, Bratislava), táto požiadavka sa bude vyhodnocovať prostredníctvom funkcie „Meranie vzdialenosti“ na stránke <https://www.google.sk/maps>.

Termíny konferencií: 1.2.2019 – 31.12.2019

Trvanie podujatí : 1 alebo 2 rokovacie dni v čase od 8:00 do 20:00

Počet účastníkov: Od 230 do 400

Predmet zákazky je rozdelený na dve časti:

časť č. 1: 4 Konferencie typu A

časť č. 2: 8 Konferencií typu B.

Konferencie môžu byť jednodňové alebo dvojdňové. Bližšie informácie sú uvedené v časti B.1 súťažných podkladov.

**2. Použitý postup zadávania zákazky:**

verejná súťaž podľa § 66 ods. 7 zákona o verejnom obstarávaní, nadlimitná zákazka na poskytnutie služby

**3. Dátum uverejnenia a číslo oznámenia o vyhlásení verejného obstarávania vo vestníku:**

Oznámenie o vyhlásení verejného obstarávania bolo zverejnené v Úradnom vestníku EÚ pod zn. 2018/S 214-490527 dňa 07.11.2018 a vo Vestníku verejného obstarávania č. 220/2018 dňa 08.11.2018 pod zn. 15986 – MSS.

**4. Identifikácia vybraných záujemcov a odôvodnenie ich výberu:**

Neuplatnilo sa.

**5. Identifikácia vylúčených uchádzačov alebo záujemcov a odôvodnenie vylúčenia:**

Časť č. 1 predmetu zákazky „konferencie typu A“

Best Hotel Properties, a.s., Hodžovo námestie 2, 811 06 Bratislava - vylúčený v súlade s § 53 ods. 5 písm. c) bod 1 zákona o verejnom obstarávaní, nakoľko nedoručil vysvetlenie svojej ponuky v požadovanej lehote.

EUROVEA Hotel, s.r.o., Pribinova 12, 811 09 Bratislava - vylúčený v súlade s § 53 ods. 5 písm. c) bod 1 zákona o verejnom obstarávaní, nakoľko nedoručil vysvetlenie svojej ponuky v požadovanej lehote.

Diamond Hotels Slovakia, s.r.o. Hodžovo nám. 2, 816 25 Bratislava - vylúčený v súlade s § 53 ods. 5 písm. b) zákona o verejnom obstarávaní, t.j. ponuka nespĺnila požiadavky na predmet zákazky.

Časť č. 2 predmetu zákazky „konferencie typu B“

Hotel Saffron s.r.o., Radlinského 27, 811 07 Bratislava - vylúčený v súlade s § 40 ods. 6 písm. j) zákona o verejnom obstarávaní, nakoľko nepredložil všetky doklady nahradené jednotným európskym dokumentom v určenej lehote.

Carlton Property, s.r.o., Hviezdoslavovo námestie 3, 811 02 Bratislava - vylúčený v súlade s § 53 ods. 5 písm. c) bod 1 zákona o verejnom obstarávaní, nakoľko nedoručil vysvetlenie svojej ponuky v požadovanej lehote.

Diamond Hotels Slovakia, s.r.o. Hodžovo nám. 2, 816 25 Bratislava - vylúčený v súlade s § 40 ods. 6 písm. j) zákona o verejnom obstarávaní, nakoľko nepredložil doklady nahradené jednotným európskym dokumentom v určenej lehote.

**6. Odôvodnenie vylúčenia mimoriadne nízkej ponuky:**

Neuplatnilo sa.

**7. Identifikácia úspešného uchádzača a odôvodnenie jeho výberu, podiel tretích osôb :**

Zákazka nebola pridelená .

Nakoľko žiadna z ponúk predložených uchádzačmi pre časť č. 1 nesplnila požiadavky na predmet zákazky resp. uchádzači neodpovedali v lehote určenej na vysvetlenie ponuky, a všetky ponuky boli vylúčené. Časť č. 1 bola zrušená v súlade s § 57 ods. 1 písm. c) zákona o verejnom obstarávaní.

Po vylúčení troch ponúk pre časť č. 2, jediná ponuka, ktorá splnila požiadavky na predmet zákazky a súčasne spĺňa podmienky účasti pre časť č. 2, je ponuka uchádzača TEHELNÉ POLE a. s. , Trnavská cesta 27/A, 831 04 Bratislava, ktorý ponúkol v návrhu na plnenie kritéria pre časť č. 2 predmetu zákazky (celková cena za 8 dvojdňových konferencií v EUR bez DPH) konečnú cenu vo výške 418 197,12 EUR bez DPH.

Verejný obstarávateľ si vyhradil v oznámení o vyhlásení verejného obstarávania v oddiely VI.3 bod 6 cit.: „Verejný obstarávateľ si vyhradzuje v súlade s princípom hospodárnosti a efektívnosti právo, zrušiť použitý postup zadávania zákazky (pre príslušnú/é časť/i predmetu zákazky)v prípade, ak po vyhodnotení ponúk a vyhodnotení splnenia podmienok účasti bude vyhodnotený pre ktorúkoľvek časť predmetu zákazky ako úspešný uchádzač iba jeden uchádzač.“

Na základe vyššie uvedeného verejný obstarávateľ zrušiť časť č. 2 v súlade s § 57 ods. 2 zákona o verejnom obstarávaní.

**8. Odôvodnenie použitia rokovacieho konania so zverejnením, súťažného dialógu, priameho rokovacieho konania alebo zadávania koncesie podľa § 101 ods. 2 ZVO**

Neuplatnilo sa.

**9. Odôvodnenie prekročenia lehoty podľa § 135 ods. 1 písm. h) a l) ZVO a prekročenia podielu podľa § 135 ods. 1 písm. k) ZVO:**

Neuplatnilo sa.

**10. Odôvodnenie prekročenia lehoty podľa § 133 ods. 2 ZVO**

Neuplatnilo sa.

**11. Dôvody zrušenia použitého postupu zadávania zákazky**

Dôvody sú uvedené v bode 7.

**12. Odôvodnenie použitia iných ako elektronických prostriedkov komunikácie:**

Neuplatnilo sa.

**13. Zistený konflikt záujmu a následné opatrenia**

Nebol zistený konflikt záujmov.

**14. Opatrenia prijaté v súvislosti s predbežným zapojením záujemcov alebo uchádzačov**

Neuplatnilo sa.

**15. Odôvodnenie nerozdelenia zákazky na časti v súlade s § 28 ods. 2 ZVO**

Zákazka bola rozdelená na dve časti.